Ego Willermus, comes Viennensis et Masticonensis, notum facio omnibus litteras istas inspicientibus, quod ego fidejussi ecclesiæ Beati Petri Cluniacensis pro pace servanda de Hugone de Maillo, et si ipse aliquo casu fortuito a prædicta pace resiliret (quod absit!), ego personam meam obligavi et jurejurando promisi ipsam ecclesiam in omnibus conservare indemnem. Juravit etiam dominus Willermus de Germola et uxor ejus, domina Hugeta de Mailli, præsentem pacem tam pro se quam pro suis fortiter observare. Ut autem hoc quod factum est, ratum et firmum habeatur, ego jam dictus comes de mea et ipsorum voluntate præsentem cartam decano de Cluniaco sigilli mei munime tradidi roboratam.